Heneglwys

Pentrefan a phlwyf eglwysig yng nghymuned Bodffordd, Ynys Môn, yw HeneglwysBritish Place Names; adalwyd 15 Rhagfyr 2021 (). Fe'i lleolir milltir i'r de o bentref Bodffordd, tua hanner ffordd rhwng Gwalchmai i'r gorllewin a Llangefni i'r dwyrain. 

Hanes a hynafiaethau
Mae'r eglwys yn sefydliad hynafol. Enw arall arni gynt oedd Llan y Saint Llwydion ("llwyd" yn yr ystyr "sanctaidd").Melville Richards, "Enwau Lleoedd", yn Atlas Môn (Llangefni, 1972), tud. 157 Ymddengys mai Gwyddel o'r enw Corbre a sefydlodd yr eglwys, yn y 6g efallai; ceir llecyn gerllaw a elwir "Mynwent Corbre". Ceir sawl cyfeiriad at y fynwent honno yn y canu brud (daroganau ar gân) canoloesol.Llyfr Du Caerfyrddin, gol. A. O. H. Jarman (Caerdydd, 1982)

Yn 'Englynion y Beddau' yn Llyfr Du Caerfyrddin ceir englyn sy'n cyfeirio at fedd rhyfelwr o'r enw Ceri Cleddyfhir ym Mynwent Corbre yn Heneglwys:

Bedd Ceri Cleddyfhir yng ngodir Heneglwys,
Yn y diffwys graeandde,
Tarw torment, ym mynwent Corbre.
(Llyfr Du Caerfyrddin, orgraff ddiweddar)Llyfr Du Caerfyrddin, gol. A. O. H. Jarman (Caerdydd, 1982), 18.14-16

Roedd Heneglwys yn dref yn yr Oesoedd Canol, yng nghwmwd Malltraeth, cantref Aberffraw.A. D. Carr, Medieval Anglesey (Llangefni, 1982).

250px|bawd|dim|Eglwys St Llwydian, Heneglwys

Cynrychiolaeth etholaethol
Cynrychiolir yr ardal hon yn Senedd Cymru gan Gwefan Senedd Cymru ac yn Senedd y DU gan .Gwefan Senedd y DU

Pobl o Heneglwys
 William Glynn (1504-1558), Esgob Bangor o 1555 hyd 1558; ganed yn Heneglwys.
 Geoffrey Glyn, sefydlydd Ysgol Friars, Bangor.

 Cyfeiriadau 

Categori:Bodffordd
Categori:Eglwysi Ynys Môn
Categori:Pentrefi Ynys Môn
Categori:Llefydd o fewn Etholaeth Ynys Môn (y DU)